b'\n_START_ARTICLE_\nBramo 323\n_START_PARAGRAPH_\nBramo 323 Fafnir var en 9-sylindret stjernemotor fra andre verdenskrig. Den var hovedsakelig basert p\xc3\xa5 Siemens/Bramos tidligere erfaring med \xc3\xa5 produsere Bristol Jupiter p\xc3\xa5 lisens, motoren var ikke spesielt moderne og ble bare begrenset brukt.\n_START_SECTION_\nKonstruksjon og utvikling\n_START_PARAGRAPH_\nUtviklingen av 323 var sluttresultatet av en serie med endringer p\xc3\xa5 det opprinnelige Jupiter-designet som Siemens fikk lisens p\xc3\xa5 i 1929. Den f\xc3\xb8rste modifikasjonen var \xc3\xa5 \xc2\xabgermanisere\xc2\xbb (dvs. omsette tommem\xc3\xa5l til millimeter). Konstruksjonprogramket endte med \xc3\xa5 bygge en 950 hk (708\xc2\xa0kW) Sh.22 i 1930. Som p\xc3\xa5 Jupiter ble Sk.22 omtalt som en \xc2\xabganske gammel motor\xc2\xbb med ventilstenger p\xc3\xa5 utenp\xc3\xa5 sylindrene foran. Utseendemessig var den lik den opprinnelige 1925-talls amerikanske ni-sylindrede Pratt & Whitney R-1340 Wasp. P\xc3\xa5 midten av 1930-tallet rasjonaliserte Reichsluftfahrtministerium (RLM) navnsetting av motorer og Bramo ble tildelt 300-tallserien, Sh.14 og Sh.22 ble derfor til Bramo 314 og 322. 322 ble aldri bygget da den ble sett p\xc3\xa5 som up\xc3\xa5litelig.'